Հաջորդ կարմիր լույսի տակ կանգնելիս Արմանուշի և վարորդի միջև նստած Ասյան կրկին նայեց շուրջը, բայց ընտանիքի անդամներից ոչ մեկի մեքենան չգտավ: Երթևեկության մեջ իրար կորցրել էին: Մի պահ ոչ մի բարեկամ չտեսնելու մասին մտածելը նրան աննկարագրելի հանգստություն պարգևեց. իհարկե, բացի ետևում դրված դագաղի միջինից: Բայց եթե չշրջվեր նայելու, կենտրոնանար ոչ թե իր անցած, այլ անցնելիք ճանապարհների վրա, ստիպված չէր լինի նրան տեսնել: